**Sangen i Norge gjennom 200 år – 23.mars 2015**

Innkommende president Kari ledet møte. Hun og Inge hadde vært på PETS og fortalt litt fra en vellykket samling. 2 av klubbene i Hallingdal (Geilo en av dem) hadde konvertert til ny hjemmeside. Totalt i distriktet var det mange som ikke hadde gjort det enda.

Trygve Danielsen fra Bærums Verk er ny guvernør i distrikt 2310 fra 1. juli.

Den nye Rotary logoen skal nå brukes. Se hjemmesiden vår!

Hva Rotary er ble presisert: Et yrkesrettet nettverk og en humanitær organisasjon.

«Be a gift to the world» er den nye (2015-2016) internasjonale presidentens motto (K.R. “Ravi” Ravindran fra Sri Lanka).

Johan hadde 3- minutt og snakket om livsløp/levd liv. Han nevnte nekrologer og biografier som tar for seg yrke og karriere, som inneholder rosende omtaler, men lite om selve livet og hvordan det er levd. Han leste et dikt av Hans Børli:

Han fikk et liv i gave

 av gud i himmerik

 det sleit han ut som slave

 og Gud fikk att et lik

 Nå senker de i jorda

 en mager husmannsskrott

 så leser presten orda

 og alt er såre godt

Inge, Børre, Rangdi og Anne besøker Geilotun med sang og musikk/kaker og kaffe. Annette Glück blir også med.

Det blir vaffelsalg på Kulturskolens forestilling «Help» 10.april. Børre informerer nærmere.

Kveldens foredragsholder var Annette Glück som tok for seg sangen i Norge gjennom 200 år. Det ble laget til grunnlovens 200-års jubileum i 2014. Hun tok oss med fra Johan Nordahl Bruns «Norges skaal» fra 1771 og frem til Lillebjørn Nilsens «Barn av regnbuen». Annette spilte gitar, fortalte om forfatter/komponist og vi sang, bl.a. Mot i brystet, Hurra for deg, Vi vandrer med freidig mot, og Blåveispiken. Avsluttet med et fengende potpurri som startet med Norge i rødt, hvitt og blått og sluttet med Vi ere en nasjon vi med. Et flott foredrag som tok mange av oss tilbake til skolens sangbøker.